Ousmane Issoufi Maïga

Ousmane Issoufi Maïga (sündinud 1945 Gao linna lähedal Malis) on Mali poliitik. Aastatel 2004–2007 oli ta Mali peaminister.

Issoufi on õppinud majandust Kiievi Ülikoolis ja Ameerikas Washingtoni Ülikoolis, kus ta sai kraadi panganduses ja rahanduses. Ta on töötanud Maailmapangas ja Prantsusmaa rahandusministeeriumis (Assistant Director of the Caisse autonome d’amortissement).

2002. aastal sai temast Mali noorsoo- ja spordi minister. Ahmed Mohamed ag Hamani kabinetis oli Issoufi esialgu rahandusminister, kuid alates 16. oktoobrist 2002 transpordi ja infrastruktuuride minister. 

Pärast ag Hamani tagasiastumist võttis ta vastu president Amadou Toumani Touré ettepaneku hakata valitsusjuhiks. Issoufi kabinet astus ametisse 29. aprillil 2004. 27. septembril 2007 astus ta ametist tagasi, tema asemel sai peaministriks Modibo Sidibé.

Kategooria:Mali peaministrid
Kategooria:Kiievi ülikooli vilistlased
Kategooria:Washingtoni Ülikooli vilistlased
Kategooria:Sündinud 1945